Hafslund Celsio produserer fornybar fjernvarme og fjernkjøling - såkalt termisk energi. I tillegg sørger selskapet for ansvarlig sluttbehandling av rest- og risikoavfall, ved å brenne det. Selskapet eier og drifter Norges største fjernvarmenett, samt to avfallsforbrenningsanlegg i Oslo: Klemetsrud og Haraldrud. Selskapets energiproduksjon baseres i stor grad på overskuddsvarme fra avfallsforbrenning, datalagringssentre og Oslos avløpssystem.